smcproject/ml-wiki-sentences huggingface dataset:
രാജകീയ വിവാഹത്തിൽ ഡ്രം നൃത്തം ചെയ്യാനുള്ള അവളുടെ അഭ്യർത്ഥന അദ്ദേഹം അംഗീകരിക്കുന്നു.
കൊട്ടാരത്തിന് മുന്നിൽ വരിവരിയായി കൂറ്റൻ ഡ്രമ്മുകൾ ക്രമീകരിച്ചിട്ടുണ്ട്.
ഡ്രമ്മിൽ നൃത്തം ചെയ്യുന്ന നർത്തകർക്കൊപ്പം ചന്ദ്രലേഖയും ചേരുന്നു.
ചന്ദ്രലേഖയുടെ പ്രകടനത്തിൽ ശശാങ്കൻ മതിപ്പുളവാക്കിയെങ്കിലും അയാൾ അറിയാതെ വീരസിംഹന്റെ പടയാളികൾ ഡ്രമ്മിനുള്ളിൽ ഒളിച്ചിരിക്കുന്നു.
നൃത്തം അവസാനിക്കുമ്പോൾ അവർ ഓടിയെത്തി ശശാങ്കന്റെ ആളുകളെ ആക്രമിക്കുന്നു.
വീരസിംഹൻ ശശാങ്കനെ നേരിടുന്നു.
അവരുടെ നീണ്ട വാൾ യുദ്ധം ശശാങ്കന്റെ പരാജയത്തിലും തടവിലും അവസാനിക്കുന്നു.
വീരസിംഹൻ തന്റെ മാതാപിതാക്കളെ മോചിപ്പിക്കുകയും ചന്ദ്രലേഖ രാജ്ഞിയാകുകയും വീരസിംഹൻ പുതിയ രാജാവാകുകയും ചെയ്യുന്നു.
അവലംബം 1 2 ↑ ↑ Banerjee Srivastava 1988 , p. 58 ; Rajadhyaksha Willemen 1998 , p. 310.
↑ ↑ ↑ ↑ ↑ UNESCO lists its runtime as 193 minutes, but One Hundred Indian Feature Films: An Annotated Filmography , Encyclopaedia of Indian Cinema and India's Ministry of Information and Broadcasting list it at 207 minutes.
↑ Although the title card of the Tamil version reads Chandraleka , the Hindi version's title card reads Chandralekha , a spelling which has also been used frequently for the Tamil version.
ചന്ദ്രലേഖ (അതിശക്വരീച്ഛന്ദസ്സ്)
ഒരു മലയാള ഭാഷ വൃത്തമാണ്.
ചന്ദ്രലേഖ ഒരു മലയാള ഭാഷ വൃത്തമാണ്.
എഴെട്ടായിട്ടു   വന്നാൽ   മർമ്മം   യയം   
ചന്ദ്രലേഖാ.
ഏഴിൽ   യതി;   മരമയയഗണങ്ങൾ.
അവലംബം ↑ രാജരാജവർമയുടെ വൃത്തമഞ്ജരി എന്ന പുസ്തകത്തിലുള്ളതാണ്.
ചന്ദ്രവർമ്മ
ഇതോരു മലയാള ഭാഷാ വൃത്തമാണ്.
ചന്ദ്രവർത്മ ഒരു മലയാള ഭാഷ വൃത്തമാണ്.
1ചന്ദ്രവർത്മ യതി നാലിൽ രനഭസ വൃത്തങ്ങൾ അവലംബം
രാജരാജവർമയുടെ വൃത്തമഞ്ജരി എന്ന പുസ്തകത്തിലുള്ളതാണ്.
ചന്ദ്രശേഖര കമ്പാർ ഇംഗ്ലീഷ് വിലാസം https://ml.wikipedia.org/wiki/Chandrashekhara_Kambara
കന്നഡ ഭാഷയിലെ പ്രശസ്തനായ ഒരു കവിയും നാടകകൃത്തും നോവലിസ്റ്റുമാണ് ചന്ദ്രശേഖര കമ്പാർ ( ഇംഗ്ലീഷ് : Chandrashekhara Kambar, കന്നഡ : ಚಂದ್ರಶೇಖರ ಕಂಬಾರ) (ജനനം:ജനുവരി 2, 1937).
സാഹിത്യത്തിനുള്ള ഇന്ത്യയിലെ പരമോന്നത ബഹുമതിയായ ജ്ഞാനപീഠം (2010), പത്മശ്രീ , കേന്ദ്ര-സംസ്ഥാന സാഹിത്യ അക്കാദമി അവാർഡുകൾ തുടങ്ങി ഒട്ടേറെ പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
നാടോടി പാരമ്പര്യസ്പർശവും വടക്കൻ കർണാടക ഭാഷാശൈലിയും അദ്ദേഹത്തിന്റെ കൃതികളുടെ സവിശേഷതകളാണ്.
സാഹിത്യകാരനെന്നതിനു പുറമേ  ചലച്ചിത്ര സംവിധായകൻ, നിർമ്മാതാവ്, വിദ്യാഭ്യാസ വിചക്ഷണൻ എന്നീ നിലകളിലും അദ്ദേഹം ശ്രദ്ധേയനാണ്.
കന്നട സർവ്വകലാശാലയുടെ സ്ഥാപക വൈസ് ചാൻസലർ, നാഷണൽ സ്‌കൂൾ ഓഫ് ഡ്രാമ സൊസൈറ്റി ചെയർമാൻ, കർണ്ണാടക നാടക അക്കാദമി ചെയർമാൻ എന്നീ പദവികൾ വഹിച്ചിട്ടുണ്ട്.
കേന്ദ്ര സാഹിത്യ അക്കാദമി അധ്യക്ഷനായി 2018 ൽ തെരഞ്ഞെടുക്കപ്പെട്ടു.
ഉത്തര കർണ്ണാടകയിലെ ബെൽഗാം ജില്ലയിൽപ്പെട്ട ഗോദഗെരി എന്ന കർഷകഗ്രാമത്തിൽ വിശ്വകർമ്മ സമുദായത്തിൽപ്പെട്ട കൊല്ലപ്പണിക്കാരുടെ കുടുംബത്തിലാണ് ചന്ദ്രശേഖര ജനിച്ചത്.
അച്ഛൻ ബസവണ്ണപ്പ താൻ ആലയിൽ ഉണ്ടാക്കിയെടുക്കുന്ന കൈക്കോട്ടും പിക്കാസും വിറ്റായിരുന്നു കുടുംബം പുലർത്തിയിരുന്നത്.
പഠനത്തിൽ മിടുക്കനായിരുന്നെങ്കിലും വീട്ടിലെ കഷ്ടപ്പാടുകൾ മൂലം എട്ടാം ക്ലാസിൽ വെച്ച് ചന്ദ്രശേഖരക്ക് പഠനം നിർത്തേണ്ടതായി വന്നു.
എന്നാൽ പാഠ്യവിഷയങ്ങളിലെയും നാടകം, കവിത മുതലായ പാഠ്യേതര വിഷയങ്ങളിലെയും ചന്ദ്രശേഖരയുടെ പ്രതിഭ മനസ്സിലാക്കുവാൻ സാധിച്ച നോവലിസ്റ്റ് കൂടിയായിരുന്ന അദ്ധ്യാപകൻ കൃഷ്ണമൂർത്തി പുരാനിക്കിന്റെ പ്രോത്സാഹനങ്ങളും സവളഗി മഠത്തിലെ സിദ്ധരാമേശ്വര സ്വാമികളുടെ സഹായ വാഗ്ദാനങ്ങളും സ്ക്കൂളിൽ മടങ്ങിയെത്തി പഠനം തുടരുവാൻ ചന്ദ്രശേഖരയെ നിർബന്ധിതനാക്കി.
ക്ലാസിൽ അപ്പോഴും അദ്ദേഹം ഒന്നാമനായി തുടർന്നു.
മഠത്തിലെ സാമ്പത്തിക സഹായങ്ങൾ കൊണ്ടു തന്നെ അദ്ദേഹം ബെൽഗാം ലിംഗരാജ് കോളേജിൽ നിന്ന് 1960-ൽ കന്നഡയിൽ ബിരുദം നേടി.
1962-ൽ ധാർവാഡിലെ കർണാടക സർവകലാശാലയിൽ നിന്ന് കന്നഡയിൽ ബിരുദാനന്തര ബിരുദവും നേടി.
തുടർന്ന് ഷിമോഗയിലെ സാഗർ കോളേജിൽ അധ്യാപകനായി.
കർണാടക സർവ്വകലാശാലയിൽ നിന്ന് തന്നെ അദ്ദേഹം ഡോക്ട്രേറ്റും കരസ്ഥമാക്കി.
1968 മുതൽ 1970 വരെ ചിക്കാഗോ സർവ്വകലാശാലയിൽ അധ്യാപകനായി സേവനമനുഷ്ഠിച്ചതിന് ശേഷം തിരികെയെത്തി ബാംഗ്ലൂർ സർവ്വകലാശാലയിൽ അധ്യാപകനായി ചേർന്നു.
വിജയനഗര സാമ്രാജ്യത്തിന്റെ ആസ്ഥാനമായിരുന്ന ഹംപി ആസ്ഥാനമായി കന്നഡ ഭാഷയുടെയും സംസ്കാരത്തിന്റെയും സംരക്ഷണത്തിനായി പ്രത്യേക സർവ്വകലാശാല സ്ഥാപിക്കണമെന്ന് വാദിച്ചിരുന്ന ചന്ദ്രശേഖര കമ്പാറിനെ തന്നെയാരുന്നു കന്നഡ സർവ്വകലാശാല നിലവിൽ വന്നപ്പോൾ പ്രഥമ വൈസ് ചാൻസലറായി നിയോഗിച്ചത്.
1998-ൽ ഈ സ്ഥാനത്തു നിന്നും വിരമിച്ചു.
ഇതിനിടയിൽ 1996 മുതൽ 2000 വരെയുള്ള കാലയളവിൽ നാഷണൽ സ്കൂൾ ഓഫ് ഡ്രാമ സൊസൈറ്റിയുടെ ചെയർമാനായി പ്രവർത്തിച്ചു.
ഇതിനു മുൻപ് 1983 മുതൽ 87 വരെ കർണാടക നാടക അക്കാദമി ചെയർമാനായിരുന്നു.
കർണാടക ഫോക്‌ലോർ ആൻഡ് യക്ഷഗാന അക്കാദമി, കേന്ദ്ര സംഗീത നാടക അക്കാദമി, കേന്ദ്ര സാഹിത്യ അക്കാദമി എന്നിവയിൽ അംഗമായിരുന്നു കമ്പാർ.
2004 മുതൽ 2010 വരെ കർണാടക ലെജിസ്ലേറ്റിവ് കൗൺസിൽ അംഗമായിരുന്നു.
സത്യഭാമയാണ് ഭാര്യ .
രാജശേഖര, ഗീത, ചെന്നമ്മ എന്നിവർ മക്കളാണ്.
ഇപ്പോൾ ഇദ്ദേഹം ബാംഗ്ലൂർ നഗരത്തിലെ ബനശങ്കരി തേർഡ് സ്റ്റേജിൽ താമസിക്കുന്നു.
കലാസാഹിത്യ രംഗങ്ങളിലെ സംഭാവനകൾ
നാടകം, കവിതാസമാഹാരം, നോവൽ എന്നീ വിഭാഗങ്ങളിലായി 32 കൃതികളും 12 ഗവേഷണപ്രബന്ധങ്ങളും കമ്പാർ പ്രസിദ്ധപ്പെടുത്തിയിട്ടുണ്ട്.
ഇവയിൽ പലതും മലയാളമടക്കമുള്ള ഇന്ത്യൻ ഭാഷകളിലേക്കും ഇംഗ്ലീഷിലേക്കും വിവർത്തനം ചെയ്യപ്പെട്ടിട്ടുണ്ട്.
ചന്ദ്രശേഖര കമ്പാറിന്റെ രചനകളെപ്പറ്റി കേട്ടറിഞ്ഞ എം.ടി. അദ്ദേഹം പത്രാധിപരായിരുന്ന മാതൃഭൂമി ആഴ്ചപ്പതിപ്പിലേക്കായി കമ്പാറിന്റെ ഒരു നോവൽ വേണമെന്ന ആഗ്രഹം പ്രകടിപ്പിച്ചു.
അപ്രകാരമാണ് സിങ്കാരവ്വ മത്തു അരമനെ എന്ന കമ്പാറിന്റെ നോവൽ കൂലോത്തെ ചിങ്കാരമ്മ എന്ന പേരിൽ മലയാളത്തിലേക്ക് പരിഭാഷപ്പെടുത്തപ്പെടുന്നത്.
പരിഭാഷ നിർവ്വഹിച്ചത് സി. രാഘവനായിരുന്നു .
1999-ൽ ഡി.സി. ബുക്സ് കൂലോത്തെ ചിങ്കാരമ്മ പുസ്തകരൂപത്തിൽ പ്രസിദ്ധീകരിച്ചു.
സാവിരതനെറളു എന്ന കവിതാസമാഹാരത്തിന്  1982-ലെ ആശാൻ പുരസ്കാരം ലഭിച്ചിട്ടുണ്ട്.
1996-ൽ പുറത്തിറങ്ങിയ ചകോരി എന്ന കാവ്യസമാഹാരവും ഏറെ പ്രശസ്തമാണ്.
ഇത് പെൻഗ്വിൻ ബുക്സ് ഇംഗ്ലീഷിൽ പ്രസിദ്ധീകരിച്ചിട്ടുണ്ട്.
ശിഖരസൂര്യ എന്ന നോവലും എല്ലിതെ ശിവപുര എന്ന കവിതാസമാഹാരവും അടുത്ത കാലത്ത് പുറത്തു വന്ന കമ്പാറിന്റെ കൃതികളാണ്.
കന്നഡ സാഹിത്യത്തിൽ നാടോടി പാരമ്പര്യത്തിൽ അധിഷ്ഠിതമായ ഒരു പുതിയ വഴിത്താര തുറക്കുന്നതിൽ കമ്പാർ ആത്മാർത്ഥശ്രമങ്ങൾ നടത്തിയിട്ടുണ്ട്.
നാടോടി ഭാഷയും നാടോടി ഗാനങ്ങളുമായി രംഗത്തവതരിപ്പിക്കുന്ന അദ്ദേഹത്തിന്റെ നാടകങ്ങൾ കർണാടകയിൽ പ്രശസ്തങ്ങളാണ്.
ജോകുമാരസ്വാമി , സാംഗ്യബാല്യ തുടങ്ങിയ നാടകങ്ങളിലെ വടക്കൻ കന്നഡയുടെ ഭാഷാശൈലി ശ്രദ്ധിക്കപ്പെട്ടിട്ടുണ്ട്.
1972-ൽ കമ്പാർ രചന നിർവ്വഹിച്ച ജോകുമാരസ്വാമി ബി.വി. കാരന്തിന്റെ സംവിധാനത്തിൽ അരങ്ങത്തെത്തിയപ്പോൾ വൻ സ്വീകരണമാണ് ലഭിച്ചത്.
ഗിരീഷ് കർണാഡ് നായകനായ ഈ നാടകത്തിൽ കാരന്തും കമ്പാറും വേഷമിട്ടിട്ടുണ്ട്.
മറാത്തി, ഹിന്ദി, പഞ്ചാബി, തെലുഗു, തമിഴ് ഭാഷകളിലേക്ക് വിവർത്തനം ചെയ്യപ്പെട്ട ഈ നാടകത്തിന് നിരവധി പുരസ്കാരങ്ങളും ലഭിച്ചിട്ടുണ്ട്.
പുഷ്പറാണി , ആലിബാബ , കാടുകുദുറെ , ഹരകേയ കുരി , ഹുലി നെരലു തുടങ്ങിയവയാണ് കമ്പാറിന്റെ മറ്റ് നാടകങ്ങൾ.
കമ്പാറിന്റെ ചലച്ചിത്ര രംഗത്തെ സംഭാവനകളും ശ്രദ്ധേയങ്ങളാണ്.
അഞ്ച് സിനിമകൾ സംവിധാനം ചെയ്ത കമ്പാർ ആറ് സിനിമകൾക്ക് സംഗീതം നൽകിയിട്ടുമുണ്ട്.
പല സിനിമകളുടെ നിർമ്മാണവും നടത്തിയിട്ടുണ്ട്.
കമ്പാർ നിർമ്മിച്ച ആദ്യചിത്രം കരിമായി സാമ്പത്തിക പ്രതിസന്ധികൾ മൂലം പുറത്തിറക്കാൻ സാധിച്ചില്ല.
എന്നാൽ രണ്ടാമത്തെ നിർമ്മാണ സംരംഭമായി തന്റെ തന്നെ നാടകമായിരുന്ന കാടുകുദുറെ അതേ പേരിൽ ചലച്ചിത്രമാക്കിയപ്പോൾ ആ സിനിമയിലെ ഗാനാലാപനത്തിന് ഗായകൻ ഷിമോഗ സുബ്ബണ്ണയ്ക്ക് 1979-ലെ ദേശീയ പുരസ്കാരം നേടി. 'കാടുകുദുറെ ഓടിബന്തിത്താ' എന്ന ഈ ഗാനത്തിന്റെ രചിച്ചതു കമ്പാറായിരുന്നു.
അദ്ദേഹത്തിന്റെ മറ്റ് ചിത്രങ്ങളായിരുന്ന ഹാരകേയകുറി ദേശീയ പുരസ്കാരങ്ങളും സംഗീത , നായികഥെ തുടങ്ങിയവ സംസ്ഥാന പുരസ്കാരങ്ങളും നേടിയിട്ടുണ്ട്.
ചന്ദ്രശേഖര കമ്പാർ രചിച്ച് ബി.വി. കാരന്ത് സംവിധാനം നിർവഹിച്ച ജോകുമാര സ്വാമി എന്ന നാടക്കത്തിലെ ഒരു രംഗം.
കേന്ദ്ര സാഹിത്യ അക്കാദമി അധ്യക്ഷൻ
അക്കാദമി ഉപാധ്യക്ഷനായിരിക്കെയായിരുന്നു തെരഞ്ഞെടുപ്പ്.
ബിജെപി പിന്തുണച്ച പ്രതിഭാ റായിയെ പരാജയപ്പെടുത്തിയാണ് അധ്യക്ഷ സ്ഥാനത്തേക്കെത്തിയത്.
പുരസ്കാരങ്ങളും ബഹുമതികളും ജ്ഞാനപീഠ പുരസ്കാരം(2010) പത്മശ്രീ (2001) കടമ്മനിട്ട പുരസ്കാരം 2018 ആശാൻ പുരസ്കാരം (1982) സംഗീതനാടക അക്കാദമി പുരസ്കാരം (1983) ടാഗോർ സാഹിത്യ പുരസ്കാരം കാളിദാസ് സമ്മാൻ കബീർ സമ്മാൻ (2002) പംപ പുരസ്കാരം (2003) അവലംബം Chandrashekhara Kambara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 സാഹിത്യത്തിന്റെ പരമോന്നത പീഠത്തിൽ കന്നഡയുടെ ബഹുമുഖപ്രതിഭ, എൻ.ഭാനുതേജ്, മലയാള മനോരമ, 2011 സെപ്റ്റംബർ 21 ↑ ↑ {{ cite news }} : Check date values in: | accessdate= and | date= ( help ) 1 2 'സിരിസമ്പിഗെ'യിൽ കമ്പാറിനൊപ്പം, ശശിധരൻ മങ്കത്തിൽ, മാതൃഭൂമി, 2011 സെപ്റ്റംബർ 24 ↑ ചന്ദ്രശേഖര കമ്പാർ, പുഴ.
കോം വെബ്‌സൈറ്റ് Archived 2012-09-16 at the Wayback Machine .
ശേഖരിച്ചത് 2011 സെപ്തംബർ 20 ↑
ചന്ദ്രവംശം ഇംഗ്ലീഷ് വിലാസം https://ml.wikipedia.org/wiki/Chandra_Vamsham
ഹിന്ദുമതവിശ്വാസ പ്രകാരം ഭാരത ഉപഭൂഖണ്ഡത്തിന്റെ ചരിത്രത്തിലെ പ്രധാനമായ മുന്നു വംശാവലികളിൽ ഒന്നാണ് ചന്ദ്രവംശം .
ബ്രഹ്മപുത്രനും സപ്തർഷികളിൽ ഒരാളുമായ അത്രിമഹർഷിയുടെ പുത്രനാണ് ചന്ദ്രൻ .
ചന്ദ്രനു താരയിൽ ജനിച്ച പുത്രനായ ബുധനാണ് ചന്ദ്രവംശം സ്ഥാപിച്ചത്.
ആദ്യ ചന്ദ്രവംശരാജാവ് ബുധൻ ആണന്നു മഹാഭാരതത്തിൽ ആദി പർവ്വത്തിൽ വർണ്ണിക്കുന്നുണ്ട്.
ചന്ദ്രവംശത്തെ കൂടാതെ സൂര്യവംശം , അഗ്നിവംശം എന്നിങ്ങനെ രണ്ടുവംശങ്ങൾ കൂടെ ഉണ്ടായിരുന്നതായി ഇതിഹാസങ്ങളും ഹൈന്ദവപുരാണങ്ങളും പറയുന്നു.
ചന്ദ്രവംശത്തിലെ പ്രസിദ്ധ രാജാക്കന്മാർ പുരുരവസ്സ് യയാതി പുരു ഭരതൻ ഹസ്തി കുരു ശന്തനു യുധിഷ്ഠിരൻ പരീക്ഷിത് അശ്വമേധദത്തൻ
പരീക്ഷിതിനുശേഷം രാജ്യഭാരമേറ്റ ജനമേജയനു രണ്ടു പുത്രന്മാരുണ്ടായിരുന്നു.
തന്റെ അവസാന കാലഘട്ടത്തിൽ കുഷ്ഠരോഗിതനായ ജനമേജയൻ മൂത്ത പുത്രനായ ശതാനികനെ ചക്രവർത്തിയായി വാഴിച്ചു.
ശതാനികനുശേഷം അശ്വമേധദത്തനായിരുന്നു ഹസ്തിനപുരിയുടെ ചക്രവർത്തി.
അദ്ദേഹത്തിന്റെ കാലത്ത് ഗംഗാനദിയിലുണ്ടായ പ്രളയത്തിൽ ഹസ്തിനപുരി നശിച്ചുപോകുകയുണ്ടായി.
അതിനെത്തുടർന്ന് അദ്ദേഹം കൗശാമ്പി എന്ന നഗരത്തിലേക്ക് തലസ്ഥാനം മാറ്റിസ്ഥാപിച്ചു.
അശ്വമേധദത്തനാണ് പുരുവംശത്തിലെ അവസാന രാജാവ് എന്നു മഹാഭാരതത്തിലും , വിഷ്ണുപുരാണത്തിലും പറയുന്നുണ്ട്.
അദ്ദേഹത്തിന്റെ മറ്റൊരു പേരായിരുന്നു യഗ്യദത്തൻ .
അവലംബം ↑ മഹാഭാരതം -- മലയാളവിവർത്തനം -- ഡോ.പി.എസ്.നായർ--വിദ്യാരംഭം, ആലപ്പുഴ ↑ മഹാഭാരതം -- ഡോ.പി.എസ്.നായർ -- വിദ്യാരംഭം, ആലപ്പുഴ
ചന്ദ്രശേഖര വെങ്കിട്ടരാമൻ ഇംഗ്ലീഷ് വിലാസം https://ml.wikipedia.org/wiki/C.
_Raman
ഇരുപതാം നൂറ്റാണ്ടിലെ ലോകപ്രശസ്തരായ ഭാരതീയ ശാസ്ത്രജ്ഞരിൽ പ്രമുഖനാണ്‌ ചന്ദ്രശേഖര വെങ്കിട്ട രാമൻ അഥവാ സി.വി.രാമൻ .
രാമൻ പ്രഭാവം എന്ന കണ്ടെത്തലിന്‌ 1930-ൽ ഭൗതികശാസ്ത്രത്തിലെ നോബൽ സമ്മാനത്തിന്‌ അർഹനായി.
ഫിസിക്സിൽ ആദ്യമായി നോബൽ സമ്മാനം നേടിയ ഏഷ്യക്കാരനുമാണ്.
1888 നവംബർ 7 -ന്, തമിഴ്‌നാട്ടിലെ തഞ്ചാവൂർ ജില്ലയിൽ ,  ചന്ദ്രശേഖര അയ്യരുടേയും പാർവതി അമ്മാളുടേയും രണ്ടാമത്തെ മകനായി ചന്ദ്രശേഖര വെങ്കിട്ടരാമൻ ജനിച്ചു.
അഞ്ച് ആണ്മക്കളും മൂന്നു പെണ്മക്കളുമായി ഈ ദമ്പതികൾക്ക് എട്ട് മക്കളാണ് ഉണ്ടായിരുന്നത്.
ബ്രാഹ്മണ കുടുംബത്തിലാണ് ജനിച്ചതെങ്കിലും രാമന് ജാതി മത ചടങ്ങുകളിൽ അത്ര താത്പര്യമില്ലായിരുന്നു.
രാമന് നാലുവയസ്സുള്ളപ്പോൾ, പിതാവിന്  വിശാഖപട്ടണത്തുള്ള കോളേജിൽ  അദ്ധ്യാപകനായി ജോലി ലഭിച്ചു.
അവിടെ  അദ്ദേഹം ഭൗതികശാസ്ത്രം, ഗണിതശാസ്ത്രം എന്നിവയാണ് പഠിപ്പിച്ചിരുന്നത്.
അച്ചനോടൊപ്പം വിശാഖപട്ടണത്തെത്തിയ രാമന്‌ ഇതുകൊണ്ട് വിദ്യാഭ്യാസകാലഘട്ടത്തിൽ നല്ലൊരു പഠനാന്തരീക്ഷം ലഭിച്ചു.
സ്ക്കൂൾ വിദ്യാഭ്യാസകാലഘട്ടത്തിൽ, രാമൻ, പഠനത്തിൽ ഉന്നതനിലവാരം പുലർത്തി.
സ്കോളർഷിപ്പുകളും സമ്മാനങ്ങളും വാരിക്കൂട്ടി.
ചെറുപ്പത്തിൽതന്നെ രാമന് ഭൗതികശാസ്ത്രത്തിൽ ഏറെ താല്പര്യമുണ്ടായിരുന്നു.
അദ്ദേഹം ഒരു ഡൈനാമോ അന്നേ സ്വയം നിർമ്മിച്ചു.
ബുദ്ധിശക്തിയിൽ ഉന്നതനിലവാരം പുലർത്തിയെങ്കിലും രാമന്റെ ആരോഗ്യസ്ഥിതി മോശമായിരുന്നു.
പതിനൊന്നാമത്തെ വയസ്സിൽ രാമൻ മെട്രിക്കുലേഷൻ ഒന്നാമനായി വിജയിച്ചു.
പിന്നീടദ്ദേഹം അച്ഛൻ പഠിപ്പിച്ചിരുന്ന എ.വി.എൻ. കോളേജിൽത്തന്നെ ഇന്റർമീഡിയേറ്റിന് ചേർന്നു.
ഒന്നാമനായിത്തന്നെ ഇന്റർമീഡിയേറ്റും വിജയിച്ചു.
പ്രസിഡൻസി കോളേജിൽ
1903-ൽ, മദ്രാസിലെ പ്രശസ്തമായ പ്രസിഡൻസി കോളേജിൽ രാമൻ ബി.എ.യ്ക്കു ചേർന്നു.
പ്രസിഡൻസി കോളേജിൽ ബിരുദപഠനത്തിനെത്തുന്ന ഏറ്റവും പ്രായം കുറഞ്ഞ വിദ്യാർത്ഥിയായിരുന്നു അദ്ദേഹം.
രാമന്റെ അദ്ധ്യാപകരെല്ലാം പ്രഗൽഭരായ യൂറോപ്യന്മാരായിരുന്നു.
പഠനത്തിൽ അദ്ദേഹത്തിന്‌ ഏറെ ഗുണം ചെയ്തു.
1904 -ൽ രാമൻ, ഇംഗ്ലീഷിലും ഭൗതികശാസ്ത്രത്തിലും സ്വർണമെഡലുകൾ നേടിക്കൊണ്ട് ബി.എ. ഒന്നാമനായി വിജയിച്ചു.
ഉപരിപഠനത്തിനായി ഇംഗ്ലണ്ടിൽ പോകണമെന്നായിരുന്നു രാമന്റെ അദ്ധ്യാപകരുടെ അഭിപ്രായം.
ഇംഗ്ലണ്ടിലെ കാലാവസ്ഥയെ അതിജീവിക്കാൻ തക്ക ആരോഗ്യസ്ഥിതിയില്ലാതിരുന്നതിനാൽ, പ്രസിഡൻസി കോളേജിൽത്തന്നെ ഭൗതികശാസ്ത്രം പഠിക്കാനായി എം.എ. യ്ക്കു ചേർന്നു.
1907-ൽ, രാമൻ ഒന്നാം സ്ഥാനം കരസ്ഥമാക്കിക്കൊണ്ട് തന്നെ എം.എ പാസ്സായി.
എഫ്.സി.എസ്.
ശാസ്ത്രപഠനം തുടരുന്നതിന്‌ രാമന്‌ ആഗ്രഹമുണ്ടായിരുന്നെങ്കിലും അന്നത്തെ കാലത്ത്, ഇന്ത്യയിൽ ശാസ്ത്രഗവേഷണത്തിനുള്ള സാഹചര്യങ്ങളൊന്നും ഉണ്ടായിരുന്നില്ല.
അന്നുകാലത്ത് പല മിടുക്കന്മാരായ വിദ്യാർത്ഥികളുടേയും ലക്ഷ്യം, ഇന്ത്യൻ സിവിൽ സർവ്വീസ് പരീക്ഷ അഥവാ ഐ.സി.എസ് പാസ്സാകുക എന്നതായിരുന്നു.
പക്ഷേ പഠിക്കാൻ ഇംഗ്ലണ്ടിൽ പോകണമെന്നത് ഇവിടെയും തടസമായി.
തുടർന്ന് സ്വന്തം ജ്യേഷ്ഠന്റെ പാത പിന്തുടർന്ന് ഫിനാൻഷ്യൽ സിവിൽ സർവ്വീസിന് (എഫ്.സി.എസ്.) ശ്രമിക്കുകയും 1907-ൽ എഫ്.സി.എസ്. പരീക്ഷ വിജയിക്കുകയും ചെയ്തു.
പരീക്ഷ പാസ്സായി ജോലി ലഭിക്കുന്നതിനുതൊട്ടുമുമ്പുള്ള ആ ഒരു ചെറിയ ഇടവേളയിലായിരുന്നു രാമൻ "ലോകസുന്ദരി" എന്ന പെൺകുട്ടിയെ വിവാഹം ചെയ്തത്.
അക്കാലത്തെ പരമ്പരാഗതരീതികളനുസരിച്ച് തങ്ങളുടെ വിവാഹകാര്യതീരുമാനത്തിൽ വരനോ വധുവിനോ യാതൊരുവിധ അഭിപ്രായ സ്വാതന്ത്ര്യവുമുണ്ടായിരുന്നില്ല.
എന്നാൽ രാമന്റെ വിവാഹം അപ്രകാരമല്ല നടന്നത്.
കോളേജിൽ പഠിക്കുമ്പോഴെത്തന്നെ, രാമൻ, തന്റെ സുഹൃത്തും തിയോസഫിസ്റ്റും പുരോഗമനവാദിയുമായ രാമസ്വാമിയുടെ വീട്ടിലെ നിത്യസന്ദർശകനായിരുന്നു.
രാമസ്വാമിയുടെ ബന്ധുവായ ലോകസുന്ദരിയെ അവിടെ വച്ച് കണ്ടുമുട്ടി പ്രണയത്തിലാകുകയും, ഈ പ്രണയം വിവാഹത്തിലേക്ക് ചെന്നെത്തുകയുമായിരുന്നു.
രാമൻ ബ്രാഹ്മണനും ലോകസുന്ദരി മറ്റൊരു ജാതിയിൽപ്പെട്ടയാളുമായതിനാൽ വിവാഹത്തിന് രാമന്റെ അമ്മയടക്കമുള്ള ബന്ധുക്കൾ എതിർപ്പുപ്രകടിപ്പിച്ചിരുന്നു.
എന്നാൽ രാമന്റെ പിതാവിന്റെ പിന്തുണയും രാമന്റെ ദൃഢനിശ്ചയവും മൂലം ലോകസുന്ദരിയുമായുള്ള വിവാഹം നടന്നു.
ഗവേഷണത്തിന്റെ തുടക്കം
1907 ജൂണിൽ രാമൻ അസിസ്റ്റൻറ് അക്കൗണ്ടന്റ് ജനറലായി , കൽക്കട്ടയിൽ , ജോലിയിൽ പ്രവേശിച്ചു.
അവിടെ രാമൻ വാടകക്ക് വീടെടുത്ത് താമസം ആരംഭിച്ചു.
ഇതിനടുത്തായിരുന്നു ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ് (ഐ.എ.സി.എസ്.) എന്ന സ്ഥാപനം സ്ഥിതി ചെയ്തിരുന്നത്.
ജോലികഴിഞ്ഞുള്ള സമയം അവിടത്തെ പരീക്ഷണശാലയിൽ ഗവേഷണം നടത്തുന്നതിന് രാമന് അനുവാദം ലഭിച്ചു.
ജോലിസമയത്തിനു ശേഷം അതിരാവിലേയും രാത്രിയിലുമായി രാമൻ ഇവിടെ ഗവേഷണപ്രവർത്തനങ്ങളിലേർപ്പെട്ടു.
ഇങ്ങനെ ജോലിയും ഗവേഷണവുമായി ജീവിതം നീങ്ങുന്നതിനിടയിൽ രാമന് റംഗൂണിലേയ്ക്കും തുടർന്ന് നാഗ്പൂരിലേക്കും സ്ഥലമാറ്റമുണ്ടായെങ്കിലും ഏറെ താമസിയാതെത്തന്നെ കൽക്കട്ടയിലേക്ക് തിരിച്ചെത്താൻ അദ്ദേഹത്തിനു കഴിഞ്ഞു.
വീണ്ടും കൽക്കട്ടയിലെത്തിയപ്പോൾ, താമസിക്കാൻ യോജ്യമല്ലായിരുന്നെങ്കിലും എപ്പോഴും ലബോറട്ടറിയിൽ എത്തിച്ചേരുന്നതിനായി ഐ.എ.സി.എസിനു തൊട്ടടുത്തവീട്ടിലാണ് അദ്ദേഹം താമസിച്ചിരുന്നത്.
രാമൻ തന്റെ ഗവേഷണഫലങ്ങൾ അപ്പപ്പോൾതന്നെ പ്രസിദ്ധീകരിച്ചിരുന്നു.
തൽഫലമായി, 1912 -ൽ കർസൺ റിസർച്ച് പ്രൈസും (Curzon Research Prize) 1913-ൽ വുഡ്‌ബേൺ റിസർച്ച് മെഡലും (Woodburn Research Medal) അദ്ദേഹത്തിനു ലഭിച്ചു.
ഇന്ത്യക്കാരനായ ആദ്യ സർവകലാശാല വൈസ് ചാൻസലർ സർ.
അഷുതോഷ് മുഖർജിയുടെ ക്ഷണം സ്വീകരിച്ച് 1917ൽ സർക്കാർ ഉദ്യോഗം രാജിവെച്ച് കൽക്കത്ത യൂണിവേഴ്‌സിറ്റി സയൻസ് കോളേജിൽ ഭൗതികശാസ്ത്ര വിഭാഗം മേധാവിയായി രാമൻ സ്ഥാനമേറ്റു.
സർക്കാർ ജോലിയിൽ ലഭിച്ചിരുന്നതിന്റെ പകുതി ശമ്പളത്തിലാണ് കൽക്കത്ത സർവകലാശാലയിൽ പാലിറ്റ് പ്രൊഫസറായി രാമൻ നിയമിതനാകുന്നത്.
അതോടെ രാമന് ഉദ്യോഗത്തിന്റെ തലവേദനകളില്ലാതെ മുഴുവൻ സമയവും ശാസ്ത്രഗവേഷണം നടത്താൻ കഴിഞ്ഞു.
സർവകലാശാലയിൽ പ്രൊഫസറാണെങ്കിലും, രാമന്റെ ഗവേഷണം മുഴുവൻ ഇന്ത്യൻ അസോസിയേഷനിൽ തന്നെയായിരുന്നു.
രാമനൊപ്പം ഇന്ത്യൻ അസോസിയേഷനും വളർന്നു.
പുതിയ കണ്ടുപിടിത്തങ്ങളും ശാസ്ത്രപ്രസിദ്ധീകരണങ്ങളും അവിടുന്നുണ്ടായി.
രാമന് കീഴിൽ ഗവേഷണം നടത്താൻ രാജ്യത്തിന്റെ വിവിധ ഭാഗങ്ങളിൽ നിന്നെത്തിയ വിദ്യാർഥികളും ഇന്ത്യൻ അസോസിയേഷനിലാണ് ഗവേഷണം നടത്തിയത്.
തുടർച്ചയായി ശാസ്ത്രക്ലാസുകളും അവിടെ നടന്നു.
ഒടുവിൽ രാമൻ ഇന്ത്യൻ അസോസിയേഷന്റെ സെക്രട്ടറിയുമായി.
ആ സ്ഥാപനത്തെക്കുറിച്ച് മഹേന്ദ്ര ലാൽ സിർക്കാർ കണ്ട സ്വപ്‌നം രാമൻ യാഥാർഥ്യമാക്കുകയായിരുന്നു.
1921ൽ യൂറോപ്പിൽ നിന്നുള്ള കപ്പൽയാത്രയിൽ കടലിന്റെ നീലനിറം നിരീക്ഷിച്ചുകൊണ്ട് രാമൻ ആരംഭിച്ച പ്രകാശപഠനത്തിന്റെ തുടർച്ചയായാണ് അദ്ദേഹവും വിദ്യാർഥികളും ചേർന്ന് 1928ൽ 'രാമൻ പ്രഭാവം' കണ്ടുപിടിച്ചത്.
1930ൽ നൊബേൽ പുരസ്‌കാരം നേടിയ രാമൻ, 1933ൽ ബാംഗ്ലൂരിലെ 'ഇന്ത്യൻ ഇൻസ്റ്റിട്ട്യൂട്ട് ഓഫ് സയൻസി'ന്റെ ഇന്ത്യക്കാരനായ ആദ്യ ഡയറക്ടറായി ചുമതലയേറ്റു.
ആരോടും വിട്ടുവീഴ്ച ചെയ്യാത്ത സ്വാഭാവമായിരുന്നു രാമന്റേത്.
അത് കൊൽക്കത്തയിൽ ഒട്ടേറെ ശത്രുക്കളെ ഉണ്ടാക്കി.
ആരെയും അനുനയിപ്പിക്കാനോ ശത്രുത അവസാനിപ്പിക്കാനോ രാമൻ ശ്രമിച്ചില്ല.
അതൊടുവിൽ കൊൽക്കത്തയുമായുള്ള ബന്ധം തന്നെ പൂർണമായും വിടർത്തുന്ന അവസ്ഥയിലായി.1933-ൽ കൊൽക്കത്ത വിട്ട് ബാംഗ്ലൂരിലേക്ക് രാമൻ ചെക്കേറുമ്പോൾ ഭൗമശാസ്ത്രജ്ഞൻ സർ എൽ.എൽ. ഫെർമോർ ഇങ്ങനെ അഭിപ്രായപ്പെട്ടു: 'കൽക്കത്തയുടെ നഷ്ടം ബാംഗ്ലൂരിന്റെ നേട്ടമാകും. നിലവിൽ ഇന്ത്യയിൽ ശാസ്ത്രഗവേഷണത്തിന്റെ ആസ്ഥാനം കൽക്കത്തയാണ് . എന്നാൽ, ഇവിടുത്തെ പ്രധാന ശാസ്ത്രജ്ഞരിലൊരാൾ ബാംഗ്ലൂരിലേക്ക് മാറുന്നതോടെ കൽക്കത്തയ്ക്ക് ആ ആടയാഭരണം അഴിച്ചുവെയ്‌ക്കേണ്ടി വരും'.1930കളുടെ തുടക്കംവരെ ആരാലും ശ്രദ്ധിക്കപ്പെടാതിരുന്ന ബാംഗ്ലൂർ ഇന്ന് ഇന്ത്യയുടെ 'ശാസ്ത്ര തലസ്ഥാനം' എന്ന വിശേഷണം പേറുന്നത് രാമന്റെ സാന്നിധ്യമാണ്.
1948 നവംബറിൽ ഇന്ത്യൻ ഇൻസ്റ്റിട്ട്യൂട്ടിൽ നിന്ന് വിരമിച്ച രാമൻ, അതിനടുത്തു തന്നെ തന്റെ സ്വന്തം സ്ഥാപനമായ 'രാമൻ റിസർച്ച്  ഇൻസ്റ്റിട്ട്യൂട്ട്' (RRI) സ്ഥാപിച്ച് ഗവേഷണം തുടർന്നു.
1970 നവംബർ 21 ന് മരിക്കും വരെയും പ്രകൃതിരഹസ്യങ്ങൾ തേടാനുള്ള ജിജ്ഞാസ അദ്ദേഹം കാത്തുസൂക്ഷിച്ചു.
അംഗീകാരങ്ങളും വിദേശപര്യടനങ്ങളും
1921 -ൽ അദ്ദേഹം ഇംഗ്ലണ്ടിലേയ്ക്ക് ആദ്യമായി യാത്ര നടത്തി.
ഓക്സ്ഫോർഡിൽ നടന്ന സയൻസ് കോൺഗ്രസ്സിൽ കൽക്കട്ടാ സർ‌വകലാശാലയെ പ്രതിനിധീകരിച്ചായിരുന്നു രാമൻ എത്തിയത്.
അവിടെ വെച്ച് അദ്ദേഹം പ്രശസ്ത ഭൗതികശാസ്ത്രജ്ഞന്മാരായ ജെ.ജെ. തോംസൺ , ബ്രാഗ്ഗ് , റുഥർഫോർഡ് എന്നിവരെ പരിചയപ്പെട്ടു.
ഇംഗ്ലണ്ടിൽനിന്ന് തിരിച്ചുള്ള യാത്ര, ചരിത്രപ്രസിദ്ധമായ കണ്ടുപിടിത്തത്തിന് വഴിതെളിച്ചു മധ്യധരണ്യാഴിയിലൂടെയുള്ള ആ കപ്പൽയാത്രയിൽ, സമുദ്രത്തിന്റെ നീലനിറത്തെക്കുറിച്ച് അന്വേഷിക്കുന്നതിൽ അദ്ദേഹത്തിന് താല്പര്യം ജനിച്ചു.
അങ്ങനെ പ്രകാശത്തിന്റെ വിസരണം (Scattering of Light) എന്ന പ്രതിഭാസത്തെക്കുറിച്ച് പഠിയ്ക്കാനും അതുവഴി രാമൻ പ്രഭാവം (Raman Effect) എന്ന കണ്ടെത്തലിന് തുടക്കം കുറിയ്ക്കാനും സാധിച്ചു.
1924 -ൽ, ഇംഗ്ലണ്ടിലെ റോയൽ സൊസൈറ്റിയിലെ അംഗമായി (Fellow of Royal Society) രാമൻ തെരഞ്ഞെടുക്കപ്പെട്ടു.
അന്നദ്ദേഹത്തിന് 36 വയസ്സ് പ്രായം മാത്രമേ ഉണ്ടായിരുന്നുള്ളൂ.
1924-ൽ ബ്രിട്ടീഷ് അസോസിയേഷൻ ഫോർ അഡ്വാൻസ്മെന്റ് ഓഫ് സയൻസ് (British Association For Advancement of Science)-ന്റെ ക്ഷണപ്രകാരം രാമൻ കാനഡയിലേക്കു പോയി.
അവിടെ വെച്ച് പ്രസിദ്ധശാസ്ത്രജ്ഞനായ ടൊറെന്റോയുമായി (Torento) പ്രകാശത്തിന്റെ വിസരണം എന്ന പ്രതിഭാസത്തെക്കുറിച്ച് ചർച്ചചെയ്തു.
കാനഡയിൽ നിന്നും ഫ്രാങ്ക്ലിൻ ഇൻസ്റ്റിറ്റ്യൂട്ടിന്റെ (Franklin Institute) ശതാബ്ദി ആഘോഷങ്ങളിൽ ഇന്ത്യയെ പ്രതിനിധീകരിച്ച് പങ്കെടുക്കുന്നതിനായി അമേരിക്കയിലെത്തി .
ഇതിനെത്തുടർന്ന്, കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ നോർമൻ ബ്രിഡ്ജ് പരീക്ഷണശാലയിൽ (Norman Bridge Laboratory) വിസിറ്റിംഗ് പ്രോഫസറായി നാലുമാസം ജോലിനോക്കി.
അമേരിക്കയിൽ വച്ച് പല ശാസ്ത്രജ്ഞരേയും, പല പരീക്ഷണശാലകളും സന്ദർശിക്കാൻ രാമന്‌ അവസരം ലഭിച്ചു.
1925 ൽ അദ്ദേഹം ഇന്ത്യയിൽ തിരിച്ചെത്തി, ആ വർഷം ഓഗസ്റ്റിൽ  അദ്ദേഹം റഷ്യയിലെ സയൻസ് അക്കാദമിയുടെ ശതാബ്ദി ആഘോഷങ്ങളിൽ പങ്കെടുക്കാൻ പോയി.
1929 -ൽ ബ്രിട്ടനിൽ നിന്നും സർ ബഹുമതിയും ലഭിച്ചു.
രാമൻ പ്രഭാവം
ദ്രാവകങ്ങളിലെ പ്രകാശത്തിന്റെ വിസരണവുമായി ബന്ധപ്പെട്ട പ്രതിഭാസമാണ് രാമൻ പ്രഭാവം.
കടലിന് നീലനിറം എങ്ങനെ ലഭിക്കുന്നു എന്ന ചോദ്യമാണ് ഈ പ്രതിഭാസത്തിന്റെ വിശദീകരണം കണ്ടെത്താൻ രാമനെ പ്രേരിപ്പിച്ചത്.
1928 ഫെബ്രുവരി 28 ന് ഇത് പ്രസിദ്ധീകരിക്കുകയും 1930-ൽ ഭൗതികശാസ്ത്രത്തിനുള്ള നോബൽ സമ്മാനം ലഭിക്കുകയും ചെയ്തു . ' ഒരു സുതാര്യമാധ്യമത്തിലൂടെ കടന്നു പോകുമ്പോൾ പ്രകീർണ്ണനം (dispersion) സംഭവിക്കുന്ന ഏകവർണ്ണപ്രകാശത്തിൽ (monochromatic light) ചെറിയൊരു ഭാഗത്തിന് തരംഗദൈർഘ്യത്തിൽ വ്യത്യാസമുണ്ടാകുന്ന പ്രതിഭാസം ആണ് രാമൻ പ്രഭാവം' (Raman effect)' .
ഫെബ്രുവരി 28 ദേശീയ ശാസ്ത്ര ദിനം ആയി ആചരിക്കുന്നു.
ഇന്ത്യൻ ഇൻസ്റ്റിറ്റ്യൂറ്റ് ഓഫ് സയൻ‌സിൽ നിന്നു 1948-ൽ അദ്ദേഹം വിരമിച്ചു.
അതിനു ശേഷം ബാംഗ്ലൂരിൽ അദ്ദേഹം രാമൻ റിസേർച്ച് ഇൻസ്റ്റിറ്റ്യൂട്ട് സ്ഥാപിച്ചു .
മരിക്കുന്നതു വരെ അദ്ദേഹം അതിന്റെ ഡയറക്ടറായി പ്രവർത്തിച്ചു.
1954-ൽ അദ്ദേഹത്തിനു ഭാരതരത്നം പുരസ്കാരം ലഭിച്ചു .
1970 നവംബർ 21 ശനിയാഴ്ച വെളുപ്പിന് 82-മത്തെ വയസ്സിൽ സി .
വി. രാമൻ മരണമടഞ്ഞു.
നിശ്ചയിച്ചുറപ്പിച്ചപ്രകാരം രാമൻ റിസേർച്ച് ഇൻസ്റ്റിറ്റ്യൂട്ടിൽ അദ്ദേഹത്തിന്റെ മൃതശരീരം സംസ്കരിച്ചു.
അദ്ദേഹത്തിന്റെ ആഗ്രഹപ്രകാരം യാതൊരുവിധത്തിലുള്ള മതപരമായ ചടങ്ങുകളും നടന്നില്ല.
അവലംബം ↑ http://nobelprize.org/nobel_prizes/physics/laureates/1930/index.html ↑ {{ cite web }} : Missing or empty | title= ( help ) ↑ ↑ {{ cite news }} : Check date values in: | accessdate= and | date= ( help ) ↑ C. V. Raman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂടും തേടി ഇംഗ്ലീഷ് വിലാസം https://ml.wikipedia.org/wiki/Koodum_Thedi
പോൾ ബാബുവിന്റെ സംവിധാനത്തിൽ മോഹൻലാൽ , റഹ്‌മാൻ , എം.ജി. സോമൻ , നദിയ മൊയ്തു , രാധിക എന്നിവർ പ്രധാനവേഷങ്ങളിൽ അഭിനയിച്ച് 1985-ൽ പുറത്തിറങ്ങിയ ഒരു മലയാളചലച്ചിത്രമാണ് കൂടും തേടി .
കോക്കേഴ്സ് ഫിലിംസിന്റെ ബാനറിൽ സിയാദ് കോക്കർ നിർമ്മിച്ച ഈ ചിത്രം സെൻ‌ട്രൽ പിൿചേഴ്സ് വിതരണം ചെയ്തിരിക്കുന്നു.
രാജ് മോഹൻ ആണ് ഈ ചിത്രത്തിന്റെ കഥാകാരൻ.
അഭിനേതാക്കൾ അഭിനേതാവ് കഥാപാത്രം മോഹൻലാൽ പീറ്റർ റഹ്‌മാൻ ആന്റണി തിലകൻ ഫാദർ പ്രതാപചന്ദ്രൻ മത്തായിക്കുട്ടി മാള അരവിന്ദൻ വാസു എം.ജി. സോമൻ മേനോൻ ശങ്കരാടി ഈശോ ജഗതി ശ്രീകുമാർ ലാസർ ബഹദൂർ ജൂഡിയുടെ അച്‌ഛൻ ശ്രീനാഥ് ജയകുമാർ നദിയ മൊയ്തു ജൂഡി രാധിക ദേവി സുകുമാരി സിസ്റ്റർ സംഗീതം
എം.ഡി. രാജേന്ദ്രൻ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജെറി അമൽദേവ് ആണ്.
ഗാനങ്ങൾ സംഗമം ഈ പൂങ്കാവനം – കൃഷ്ണചന്ദ്രൻ , വാണി ജയറാം വാചാലം എൻ മൗനവും നിൻ മൗനവും – കെ.ജെ. യേശുദാസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ശ്രീറാം ചിത്രസം‌യോജനം ടി.ആർ. ശേഖർ കല റോയ് പി. തോമസ് ചമയം തോമസ് വസ്ത്രാലങ്കാരം മഹി നൃത്തം വസന്ത് കുമാർ സംഘട്ടനം ത്യാഗരാജൻ പരസ്യകല കിത്തോ ലാബ് വിജയവാഹിനി കളർ ലാബ് നിശ്ചല ഛായാഗ്രഹണം ആന്റണി ഈസ്റ്റ്മാൻ ശബ്ദലേഖനം ആനന്ദ് നിർമ്മാണ നിർവ്വഹണം കെ.ആർ. ഷണ്മുഖം വാതിൽ‌പുറചിത്രീകരണം ഓം ആദി പരാശാക്തി പ്രൊഡക്ഷൻ മാനേജർ സെബാസ്റ്റ്യൻ അസിസ്റ്റന്റ് ഡയറൿടർ വേണു ബി. നായർ പുറത്തേക്കുള്ള കണ്ണികൾ കൂടും തേടി ഇന്റർനെറ്റ് മൂവി ഡാറ്റാബേസിൽ കൂടും തേടി – മലയാളസംഗീതം.
കൂടുതൽ ജനനന്മയ്ക്കു വേണ്ടി kootuthal jananamaykku vendi kootuthal jananamaykku vendi ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജൂലൈ മുതൽ തുടരുന്നു.
കൂടുതൽ ജനനന്മയ്ക്കു വേണ്ടി എന്ന ലേഖനസമാഹാരം അരുന്ധതീറോയ് രചിച്ചതാണ്.
കൂടെവിടെ (ടെലിവിഷൻ പരമ്പര)
കൂടെവിടെ ഒരു ഇന്ത്യൻ മലയാളം ടെലിവിഷൻ ഡ്രാമ പരമ്പരയാണ്.
2021 ജനുവരി 4 ന് മലയാള ജനറൽ എന്റർടൈൻമെന്റ് ചാനൽ ഏഷ്യാനെറ്റ് സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നു.
ബംഗാളി സീരിയൽ മോഹറിന്റെ ഔദ്യോഗിക റീമേക്ക് ആണിത്.
പരമ്പര 2023 ജൂലൈ 22 നു അവസാനിച്ചു.
അധ്യാപികയാകാൻ ആഗ്രഹിക്കുന്ന ബിരുദ വിദ്യാർത്ഥിനിയാണ് സൂര്യ.
വിവാഹം കഴിക്കാൻ അവളുടെ പിതാവ് നിർബന്ധിക്കുമ്പോൾ, സൂര്യ സ്വപ്നങ്ങളെ പിന്തുടരാൻ അസാധാരണമായ ഒരു യാത്ര ആരംഭിക്കുന്നു.
അഭിനേതാക്കൾ പ്രധാന അഭിനേതാക്കൾ അൻഷിത -സൂര്യ കൈമൽ ബിപിൻ ജോസ് - ഋഷികേശ് ആദിത്യൻ കൃഷ്ണ കുമാർ - ആദിത്യ ശ്രീധന്യ - അതിഥി ആവർത്തിച്ചുള്ള കാസ്റ്റ് നിഷ മാത്യു - റാണി കൊച്ചുണ്ണി പ്രകാശ് - കൊമ്പൻ ശേഖരൻ ചിലങ്ക എസ് ദീദു - ആര്യ ഇന്ദുലേഖ - ലക്ഷ്മി സുദർശനൻ - ശിവരാമ കൈമൽ സിന്ധു വർമ്മ - ദേവമ്മ സന്തോഷ് കെ - കുഞ്ചിരാമൻ ദേവേന്ദ്രനാഥ് - എസ്.പി.സുരാജ് ഐ.പി.എസ് സുന്ദര പാണ്ഡ്യൻ - ബസവണ്ണ മാൻ‌വേ (ശ്രുതി സുരേന്ദ്രൻ) - മിത്ര സന്തോഷ് സഞ്ജയ് - റോഷൻ മിഥുൻ - നിതിൻ രതിഷ് സുന്ദർ - കരിപ്പെറ്റി സാബു അബീസ് - ശിവമോഹൻ തമ്പി അർച്ചന - ആമി നയൻ ജോസൻ - നീനു ഷാഹിന സിയാദ് - ഹിമാ അജിത് എം ഗോപിനാഥ് - അനന്തൻ റോഷൻ മാത്യു ജോൺ - ഹേമ സ്റ്റെല്ല രാജ് മറ്റ് ഭാഷകളിലെ  പതിപ്പുകൾ ഭാഷ പേര് നെറ്റ്‌വർക്ക് (കൾ) സംപ്രേഷണം ചെയ്യുന്ന തീയതി കുറിപ്പുകൾ ബംഗാളി മൊഹർ মোহর സ്റ്റാർ ജൽഷ 28 October 2019–3 April 2022 യഥാർഥ പതിപ്പ് കന്നഡ സരസ് ಸರಸು സ്റ്റാർ സുവർണ 11 November 2020–28 August 2021 റീമേക്ക് തെലുങ്ക് ഗുപ്പെണ്ടത മനസ് గుప్పెడంత మనసు സ്റ്റാർ മാ 7 December 2020–present റീമേക്ക് ഹിന്ദി ശൗര്യ ഔറ് അനോകി കി കഹാനി शौर्य और अनोखी की कहानी സ്റ്റാർ പ്ലസ് 21 December 2020–24 July 2021 റീമേക്ക് മലയാളം കൂടെവിടെ ഏഷ്യാനെറ്റ് 4 January 2021–22 July 2023 റീമേക്ക് തമിഴ് കാട്രുകെന്ന വേളി காற்றுக்கென்ன வேலி സ്റ്റാർ വിജയ് 18 January 2021–30 September 2023 റീമേക്ക് മറാത്തി സ്വാഭിമാൻ - ശോദ് അസ്തിത്വ स्वाभिमान - शोध अस्तित्वचा സ്റ്റാർ പ്രവാഹ് 22 February 2021–6 May 2023 റീമേക്ക് അവലംബം
കൂടാളി ഹയർ സെക്കൻഡറി സ്കൂൾ ഇംഗ്ലീഷ് വിലാസം https://ml.wikipedia.org/wiki/Koodali_Higher_Secondary_School
കേരളത്തിലെ കണ്ണൂർ ജില്ലയിലെ ഒരു വിദ്യാലയമാണ് കൂടാളി ഹയർ സെക്കൻഡറി സ്കൂൾ ചരിത്രം
1881 ഏപ്രിൽ 1 ന് കച്ചേരിവളപ്പിലെ എലിമെൻറിസ്കൂളിന് അംഗീകാരം ലഭിച്ചു.
നാട്ടെഴുത്തച്ഛനും സ്കൂൾ മേനേജറുമായ വരിഷ്ഠഗുരു ശ്രീ പി.ടി.കുഞ്ഞിരാമൻ ഗുരുക്കളാണ് വിദ്യാലയം ആരംഭിച്ചത്.41 വർഷത്തിനു ശേഷം,1922 ൽ കുഞ്ഞിരാമൻ ഗുരുക്കളുടെ പ്രവർത്തന ഫലമായി ഒരു ഹയർ എലിമെൻറി സ്കൂളായി ഉയർത്തുകയുണ്ടായി.
കുംഭത്തിലെ കച്ചേരി വളപ്പിൽ നിന്ന് കൂടാളിയിലെ പുതിയ കെട്ടിടത്തിലേക്ക് മാറ്റിയ സ്കൂൾ,അന്നത്തെ മാനേജർ കെ.പി.പത്മനാഭൻ നമ്പ്യാറുടെയും കണ്ണൻ കുട്ടിമാസ്റ്ററുടെയും നേതൃത്വത്തിൽ ബഹുദൂരം മുന്നേറി.1941 ൽ കെ.പി.കുഞ്ഞികേളപ്പൻ നമ്പ്യാർ പ്രധാനാധ്യപകനായി ഒരു സ്കൂൾ-എന്ന മഹത്തായ ആശയം രൂപംകൊണ്ടത് 1945 ഏപ്രിൽ 18ന് നടന്ന നാട്ടുകാരുടെയും പൗരപ്രമുഖരുടെയും ഒരു യോഗത്തിൽ വച്ചാണ്.
താഴത്തുവീട് കാരണവരായിരുന്ന കെ.ടി.കുഞ്ഞിക്കമ്മാരൻ നമ്പ്യാരുടെ നേതൃത്വത്തിൽ 15,000 രൂപ സഞ്ചിതനിധിയായി വിദ്യാഭ്യാസ വകുപ്പിനെ ഏൽപ്പിച്ചു.1945 ജൂൺ 6 ന് സ്കൂൾ നിലവിൽ വന്നു.
കെ.ടി.കുഞ്ഞിക്കമ്മാരൻ നമ്പ്യാർ മാനേജരായി.
പ്രധമപ്രധാനാധ്യാപകനായി കെ.ടി.മാധവൻ നമ്പ്യാർ ചുമതലയേറ്റു.1950-1962 കാലയളവിൽ മഹാകവി.
പി.കുഞ്ഞിരാമൻ നായർ ഇവിടെ സേവനമനുഷ്ഠിച്ചിട്ടുണ്ട്.1959 ൽ മദ്രാസിൽ ,സമസ്ത കേരള സാഹിത്യ പരിഷത്ത് നടത്തിയ പ്രബന്ധമത്സരത്തിൽ പി.സി.മായിൻ കുട്ടി ഒന്നാം സ്ഥാനവും സ്വർണ്ണമെടലും സ്വന്തമാക്കി.
ഇപ്പോൾ ടി.വി.ആനന്തവല്ലി ടീച്ചറാണ് പ്രധാനാധ്യാപിക.
കൂടാളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koodali കൂടാളി ഗ്രാമപഞ്ചായത്ത് കൂടാളി ഗ്രാമപഞ്ചായത്ത് 11°55′23″N 75°29′09″E ﻿ / ﻿ 11.9231°N 75.4858°E ﻿ / 11.9231; 75.4858 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം മട്ടന്നൂർ ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പ്രസിഡന്റ് സീന പ്രദീപ് വൈസ് പ്രസിഡന്റ് സെക്രട്ടറി വിസ്തീർണ്ണം 40.27 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 25518 ജനസാന്ദ്രത 634/ ച.
കേരളത്തിലെ കണ്ണൂർ ജില്ലയിൽ , കണ്ണൂർ - മട്ടന്നൂർ പാതക്കരികിലായി സ്ഥിതിചെയ്യുന്ന ഒരു ഗ്രാമപഞ്ചായത്തു് ആണു് കൂടാളി .
കൂടാളി ഗ്രാമ പഞ്ചായത്ത്
കണ്ണൂർ ജില്ലയിലെ ഇരിട്ടി ബ്ലോക്കിൽ ഉൾപ്പെട്ട ഒരു പഞ്ചായത്താണ് കൂടാളി ഗ്രാമ പഞ്ചായത്ത്.
കണ്ണൂർ - ഇരിക്കൂർ പാതയിൽ കൊളോളം എന്ന സ്ഥലത്താണ് കൂടാളി ഗ്രാമ പഞ്ചായത്ത് ഓഫീസ് സ്ഥിതി ചെയ്യുന്നത്.